INOX แจงไม่มีพัฒนาการที่ส่งผลต่อราคา หลังหุ้นพุ่งแรง
INOX แจงไม่มีพัฒนาการใดๆ ที่ส่งผลให้ราคาพุ่งปรี๊ดชนซิลลิ่ง
4 ม.ค. 2560

บริษัทโพสโค-ไทยน๊อคซ จำกัด (มหาชน) หรือ INOX ชี้แจงตลาดหลักทรัพย์แห่งประเทศไทย (ตลท.) ที่ได้สอบถามถึงพัฒนาการใดๆ ที่อาจส่งผลต่อราคาหลักทรัพย์ของบริษัท เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้า ว่า บริษัทไม่มีเหตุการณ์พิเศษใดๆ เกิดขึ้น และไม่ทราบสาเหตุอื่นใดที่อาจส่งผลกระทบต่อการซื้อขาย
อนึ่ง ราคาหุ้น INOX ปิดตลาดวันนี้ปรับตัวอยู่ที่ 2.30 บาท บวก 0.52 บาท หรือ 29.21% จากราคาเปิด 1.78 บาท สูงสุดที่ 2.30 บาท ต่ำสุดที่ 1.74 บาท มูลค่าซื้อขาย 121.27 ล้านบาท